stanford-oval/wikipedia huggingface dataset:
La Luna (שיר)
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| אירופה | 11 בינואר 1989 | תקליט • 12" | וירג'ין |  |
| בלגיה | 27 בנובמבר 1989 | 7" | וירג'ין |  |
| כלל העולם | 4 בדצמבר 1989 | תקליטור • 7" • 12" | MCA • וירג'ין |  |
| יפן | 21 בינואר 1990 | קלטת שמע | וירג'ין |  |
הערות שוליים

1 2 3 4  Belinda Carlisle - La Luna, Discogs (באנגלית)
↑  Belinda Carlisle - La Luna, Discogs (באנגלית)
1 2  Belinda Carlisle - La Luna, Discogs (באנגלית)
↑  Belinda Carlisle - La luna - swisscharts.com, swisscharts.com
↑  Belinda Carlisle – La Luna (באנגלית), נבדק ב-2019-12-21
↑  Heaven on Earth - Belinda Carlisle | Songs, Reviews, Credits, AllMusic (באנגלית)
↑  Runaway Horses - Belinda Carlisle | Songs, Reviews, Credits, AllMusic (באנגלית)
↑  Belinda Carlisle - La Luna, Discogs (באנגלית)
↑  Belinda Carlisle - Runaway Horses, Discogs (באנגלית)
1 2 3  Belinda Carlisle - La Luna (Official Music Video), נבדק ב-2019-12-21
1 2 3  Belinda Carlisle La Luna Official Video, נבדק ב-2019-12-21
↑  Belinda Carlisle - La Luna (HQ), נבדק ב-2019-12-21
↑  Belinda Carlisle "LA LUNA" (1989) HQ Audio, נבדק ב-2019-12-21
↑  Belinda Carlisle - La Luna, נבדק ב-2019-12-21
↑
↑  Belinda Carlisle - La luna, ultratop.be
↑  Belinda Carlisle - La Luna, Discogs (באנגלית)
| בלינדה קרלייל |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Belinda • Heaven on Earth • Runaway Horses • Live Your Life Be Free • Real • A Woman and a Man • Voila • Wilder Shores |  |
| מיני-אלבומים | Kismet |  |
| אלבומי להיטים | The Best of Belinda, Volume 1 • A Place on Earth: The Greatest Hits • The Collection • The Anthology |  |
| ערכים קשורים | The Go-Go's (discography) |  |
| בלינדה קרלייל – סינגלים |
| --- | --- | --- |
| Belinda | "Mad About You" • "I Feel the Magic" • "Band of Gold" • "Since You've Gone" |  |
| Heaven on Earth | "Heaven Is a Place on Earth" • "I Get Weak" • "Circle in the Sand" • "I Feel Free" • "World Without You" • "Love Never Dies" |  |
| Runaway Horses | "Leave a Light On" • "La Luna" • "Summer Rain" • "Runaway Horses" • "Vision of You" • "(We Want) the Same Thing" |  |
| Live Your Life Be Free | "Live Your Life Be Free" • "Do You Feel Like I Feel?" • "Half the World" • "Little Black Book" |  |
| Real | "Big Scary Animal" • "Lay Down Your Arms" |  |
| A Woman and a Man | "In Too Deep" • "Always Breaking My Heart" • "Love in the Key of C" • "California" |  |
| A Place on Earth: The Greatest Hits | "All God's Children" • "A Prayer for Everyone" |  |
| Voila | "I Still Love Him" |  |
| The Collection | "Sun" • "Goodbye Just Go" |  |
| Kismet | "Big Big Love" |  |
| סינגלים אחרים | "Blue Period" • "I Won't Say (I'm in Love)" |  |
| --- | --- |
בקרת זהויות :  MusicBrainz release group: 737eec2f-dadb-428f-808a-efcd04aad72a
L (תורת הקבוצות)

בתורת הקבוצות, L או אוסף הקבוצות הניתנות לבנייה הוא מחלקה של קבוצות שבנויות באופן אינדוקטיבי בצורה מפורשת יחסית מתוך קבוצות פשוטות יותר. איברי L נקראים הקבוצות הניתנות לבנייה. L הוגדר על ידי קורט גדל בשנת 1935, שהוכיח כי הוא  מודל של אקסיומת הבחירה והשערת הרצף.
האקסיומה V=L אומרת שכל קבוצה ניתנת לבנייה.
הגדרה

המחלקה L מוגדרת באינדוקציה על הסודרים, כאשר בכל שלב אנחנו מוסיפים את אוסף כל תתי הקבוצות הגדירות מתוך איברים שנמצאים באוסף הנוכחי שלנו, כאשר הגדירות היא במובן של אוסף הקבוצות הנוכחי (ולא של כל היקום). הבניה דומה להיררכיה של פון נוימן שמכילה את כל הקבוצות, רק שבמקום הפעולה של קבוצת החזקה, אנחנו משתמשים בפעולה עדינה יותר - "קבוצת החזקה הגדירה".
באופן פורמלי:
L_{0}=\emptyset
L_{\alpha +1}={\mathcal {D}}(L_{\alpha }) כאשר:
L_{\alpha }=\bigcup _{\beta <\alpha }L_{\beta } עבור סודר גבולי.
L=\bigcup _{\alpha }L_{\alpha }
כלומר זהו אוסף כל תתי הקבוצות B של A כך שיש נוסחה ואיברים מ-A שמגדירים את איברי B בתוך העולם של איברי A.
גדל הציע גם הגדרה שאינה תלויה במושג הגדירות: את  L_{\alpha +1} בונים מתוך  L_{\alpha }\cap \{L_{\alpha }\} כקבוצה שסגורה תחת אוסף ספציפי של פעולות פשוטות (מכפלה קרטזית, הפעלת פונקציה וכדומה), והראה ששתי ההגדרות נותנות את אותה מחלקה L.
V=L

האקסיומה V=L או אקסיומת הבנייה, גורסת כי המחלקה L מכילה את כל הקבוצות. אקסיומה זו הוצעה על ידי גדל, שהראה גם כי היא עקבית מתוך ZF, כיוון שהמחלקה L עצמה מקיימת אותה. טענה זו משתמשת באבסולוטיות של השייכות ל-L (למשל במחלקה לא אבסולוטית כמו מחלקת הקבוצות הגדירות מתוך סודרים - OD, ייתכן שקבוצה תהיה גדירה מתוך סודרים בעולם V ולא גדירה מתוך סודרים במחלקה OD).
כמו שמתואר בסעיפים הבאים, אקסיומה זו גוררת את אקסיומת הבחירה במובן חזק (קיים סדר טוב גלובלי), ואת השערת הרצף המוכללת.
תכונות

אפשר להגדיר באינדוקציה התאמה חח"ע ועל בין  L_{\alpha } ל- \alpha  עבור כל סודר אינסופי, כלומר  |L_{\alpha }|=|\alpha |.
הקבוצה  L_{\omega } היא אוסף כל הקבוצות הסופיות תורשתית (כלומר הקבוצות הסופיות שגם איבריהן סופיים ואיברי-איבריהן סופיים וכו'), כלומר  L_{\omega }=V_{\omega }. החל משם ההיררכיות מתפצלות (גם אם V=L), משיקולי עוצמה.
L הוא מודל של ZFC

כל סודר מקיים  \alpha \in L_{\alpha +1}, ולכן המחלקה L מכילה את כל הסודרים. בנוסף, אם המודל ההתחלתי V קיים את ZF אז גם L מקיים את ZF:
למשל, כדי להראות כי הוא מקיים את אקסיומת ההחלפה יש להשתמש בעקרון ההשתקפות (שנכון בכל בנייה מהצורה הזו): כל טענה (מסדר ראשון) שמתקיימת ב-L מתקיימת כבר ב- L_{\alpha }. לכן, אם נוסחה מגדירה פונקציה - עובדה זו מתקיימת כבר בתחילית כלשהי של L, ונוסיף את הקבוצה הרצויה ל-L בשלב הבא לאחר התחילית הזו.
הבנייה המפורשת של איברי L מאפשרת להגדיר סדר טוב על כל איבריו על ידי נוסחה קבועה (ראו בהמשך).
אפשר להוכיח כי L הוא אבסולוטי בין כל זוג מודלים של ZF בעלי אותם סודרים (כלומר כל קבוצה ששייכת ל-L במודל אחד בהכרח נמצאת גם במודל השני ושייכת ל-L שם). לכן, L הוא המודל המינימלי של תורת הקבוצות - כל מודל של ZF מכיל אותו. למעשה, שייכות ל-L והסדר הטוב עליו הם אבסולוטיים גם בין זוגות מודלים שמקיימים מעט מאוד אקסיומות של ZF, מה שמאפשר בניות קומבינטריות רבות ב-L.
L הוא מודל של ZFC > הסדר הטוב של L

נתאר הגדרה אפשרית עבור הסדר הטוב, אותו נסמן ב- <_{L}. נניח כי  x,y\in L שונים, ונפריד למקרים:
נניח  x\in L_{\alpha },y\in L_{\beta } ואלו הסודרים המינימליים בהם עובדה זו מתקיימת. אם  \alpha <\beta  אז  x<_{L}y ואם  \alpha >\beta  אז  x>_{L}y. אחרת נמשיך לסעיף הבא:
\alpha =\beta =\gamma +1 (הסודר המינימלי בו  x\in L_{\alpha } חייב להיות סודר עוקב, לפי הבנייה של L). נבחר מספור קבוע כלשהו של כל הנוסחאות עם מספר כלשהו של פרמטרים, ונסתכל על הנוסחה בעלת המספר הנמוך ביותר שמגדירה את x (עם פרמטרים כלשהם מתוך  L_{\gamma }) והנוסחה בעלת המספר הנמוך ביותר שמגדירה את y. אם הנוסחאות שונות, ומספר הנוסחה של x נמוך יותר אז  x<_{L}y ואחרת  x>_{L}y. אם הנוסחאות שוות נמשיך לסעיף הבא:
x,y מוגדרים על ידי נוסחה זהה בה מעורבים n איברים של  L_{\gamma }, נניח  (a_{1},\dots ,a_{n}) עבור x ו- (b_{1},\dots ,b_{n}) עבור y. ה-n-יות האלו שונות (כיוון ש-x ו-y שונים). נסתכל על הקואורדינטה הראשונה בה הן שונות, i, ונגדיר  x<_{L}y אם  a_{i}<b_{i} ואחרת  y<_{L}x.
מתוך הגדרה זו קל לראות כי הסדר הטוב מוגדר בצורה נכונה כבר בתוך כל תחילית של L שמכירה את המספור של הנוסחאות.
נעיר כי כל איבר של L מוגדר על ידי מספר אינסופי של נוסחאות שונות (כיוון שתמיד ניתן להוסיף משתני דמה), ולכן עלינו לקבע את הנוסחה המגדירה את x כבר בשלב השני. בהגדרות אחרות של L ייתכן שיהיה יותר נוח להשתמש בסדר טוב המוגדר באופן שונה.
ניסוח מדויק של הגדרת הסדר הטוב הקנוני מאפשר לחשב כמה הנוסחה המגדירה אותו "מסובכת", במובן של כמה חילופי כמתים יש בה. מסתבר כי הנוסחה היא מאוד פשוטה - זו נוסחת  \Sigma _{1}, כלומר נוסחה בה כל הכמתים, למעט כמת קיום יחיד, הם חסומים (כלומר מהצורה  \forall x\in y,\,\exists x\in y).
בפרט, ב-L קיים סדר טוב על הממשיים המוגדר על ידי נוסחה פשוטה. עובדה זו מתרגמת לכך שקיימות ב-L קבוצות פתולוגיות של מספרים ממשיים, למשל קבוצות לא מדידות לבג, הניתנות להגדרה על ידי נוסחאות פשוטות.
L הוא מודל של ZFC > השערת הרצף המוכללת ב-L

אם V=L, אז לכל סודר  \alpha  מתקיים כי קבוצת החזקה שלו נוצרת בשלב המינימלי האפשרי:  {\mathcal {P}}(\alpha )\subset L_{\alpha ^{+}}, כאשר  \alpha ^{+} הוא המונה הראשון שגדול ממש מ- \alpha .
ההוכחה לתכונה הזו משתמשת בעובדה שקיימת נוסחה בשפה של תורת הקבוצות שכל מודל שמקיים אותה איזומורפי ל- L_{\gamma } עבור סודר מסוים או שהוא שווה לכל L. נוסחה זו מורכבת מהטענה "כל קבוצה ניתנת לבנייה" יחד עם האקסיומות הנחוצות לאבסולוטיות של השייכות ל-L. נניח  X\subset \alpha ,X\in L_{\eta }, כאשר  \alpha <\eta  והנוסחה שתוארה קודם מתקיימת ב- L_{\eta }.
ניקח תת-מודל אלמנטרי של  L_{\eta }, בשפה בגודל  |\alpha | שמכילה קבוע עבור כל סודר קטן מ- \alpha  וקבוע עבור X, בגודל  |\alpha |. זה אפשרי לפי משפט סקולם-לוונהיים. מודל זה יהיה איזומורפי ל- L_{\gamma },|\gamma |=|\alpha |, והאיזומורפיזם ישמר את כל הסודרים מתחת ל- \alpha . לכן X נמצאת כבר בשלב ה- \gamma  של הבנייה של L.
בניות דומות ומורכבות יותר משמשות להוכחת תכונות קומבינטוריות רבות בתוך L.
קונסטרקטביליות יחסית

ניתן להכליל את ההגדרה של L כך שתכלול קבוצה לא ניתנת לבנייה ספציפית, או שמהלך הבנייה יושפע ממנה. הכללות אלו משמשות לבניית מודלים מינימליים (בדומה ל-L), שעדיין מכילים אובייקט מורכב יותר, לא ניתן לבנייה.
נניח כי אנחנו רוצים "להוסיף" את הקבוצה A לעולם L. יש לנו שתי אפשרויות:
האפשרות הראשונה היא להתחיל מ- L_{0}(A)=tr(A)\cup \{A\} - הסגור הטרנזיטיבי של A, יחד עם A כאיבר, ומשם להמשיך כמו קודם עם פעולת "קבוצת החזקה הגדירה". הסגור הטרנזיטיבי של A הוא קבוצת כל האיברים של A יחד עם קבוצת כל איברי האיברי של A וכו'. אנו צריכים להכליל אותה כדי שאקסיומת ההיקפיות תתקיים.
מודל זה, שמסומן ב-L(A)‎, יכול להיות שונה מאוד מ-L. למשל, ייתכן שלא מתקיימת בו אקסיומת הבחירה.
האפשרות השנייה היא להוסיף את A כסימן יחס (חד מקומי) לשפה שלנו, ובהתאם לשנות את מושג הגדירות לגדירות בשפה המורחבת. המודל המתקבל באופן הזה מסומן ב-L[A]‎. בניגוד לבנייה הקודמת, במודל הזה מתקיימת אקסיומת הבחירה, והחל ממונה מספיק גדול - גם השערת הרצף. מצד שני, ייתכן ש- A\notin L[A].
בנייה זו משמשת להגדרת המודל המינימלי של מונה מדיד - זהו  L[U] כאשר U הוא על-המסנן המתאים למידה.
הערות שוליים

↑  גדל הוכיח את התקיימות אקסיומת הבחירה בשנת 1935 ואת השערת הרצף בשנת 1937. הוא פרסם את תוצאותיו בשנת 1938. ראו
La Modelo

La Modelo (באנגלית: The Model, ובעברית: המודל) הוא סינגל שהוקלט על ידי הראפרית האמריקאית קארדי בי, ביחד עם הראפר הפוארטו ריקני אוזונה. השיר יצא לאור ב-22 בדצמבר 2017, כסינגל הראשון מתוך אלבומו השני, Aura.
באותו היום שבו יצא השיר, הוציאה קארדי גם את השיר "Bartier Cardi", שבהמשך יצא כסינגל השני מתוך אלבום הבכורה שלה, Invasion of Privacy.
עם יציאתו נכנס השיר אל המקום החמישים ושתיים במצעד הבילבורד הוט 100, הראשון במצעד שברפובליקה הדומיניקנית, והשלישי במצעד השירים הלטיניים.
רקע וכתיבה

השיר נכתב על ידי קארדי בי, אוזונה ומקס קנדי, והופק על ידי גאביי מיוזיק כריס ג'ידאי וכולי. השיר הוא שיר בסגנון הרגאטון, המשלב בתוכו גם את סגנון הדאנסהול. שיר זה הוקלט כבר בשנת 2014, אך הוחלט להוציא אותו כסינגל שלוש שנים מאוחר יותר.
עם השיר הופיעו השניים בפסטיבל "CaliBashLA", שהתקיים בסמוך לצאתו כסינגל.
וידאו קליפ

הווידאו קליפ הנלווה שיצא לשיר הועלה לערוץ היוטיוב של אוזונה, שלושה ימים לפני שיצא כסינגל. הקליפ צולם בג'מייקה, על ידי נונו גומש. בקליפ, ניתן לראות את אוזונה וקארדי בתוך אחוזה בצבע לבן ורקדנים רבים מסביבם. לאורכו של הקליפ ישנן סצנות אשר צולמו על כבישים.
נכון לדצמבר 2019, מונה הצפיות של הקליפ עומד על למעלה מ-380 מיליון צפיות.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארצות הברית | בילבורד הוט 100 | 52 |  |
|  ארצות הברית | מצעד השירים הלטיניים | 3 |  |
|  הונדורס | Honduras Top 50 | 9 |  |
|  הרפובליקה הדומיניקנית | מוניטור לטינו | 1 |  |
|  ספרד | PROMUSICAE | 50 |  |
|  פנמה | מוניטור לטינו | 5 |  |
|  קנדה | קנדה הוט 100 | 84 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  אל סלוודור | מוניטור לטינו | 64 |  |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 8 |  |
|  ארצות הברית | מצעד שירי הפופ הלטיניים | 28 |  |
|  ארצות הברית | מצעד האירפליי הלטיני | 18 |  |
|  גואטמלה | מוניטור לטינו | 53 |  |
|  הונדורס | Honduras Top 50 | 27 |  |
|  הרפובליקה הדומיניקנית | מוניטור לטינו | 23 |  |
|  ניקרגואה | מוניטור לטינו | 96 |  |
|  פנמה | מוניטור לטינו | 7 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  פנמה | מוניטור לטינו | 65 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 22 בדצמבר 2017 | הורדה דיגיטלית | VP |  |
הערות שוליים

↑  La modelo by Ozuna, נבדק ב-2018-04-13
↑  “Bartier Cardi” [ft. 21 Savage by Cardi B Review | Pitchfork], pitchfork.com (באנגלית)
↑  "Ozuna Chart History". Billboard. נבדק ב-2018-04-13.
↑  x. "as". charts monitorLATINO (בספרדית). נבדק ב-2018-04-13.
↑  "Ozuna Chart History". Billboard. נבדק ב-2018-04-13.
↑  La Modelo (feat. Cardi B) - Single by Ozuna (בAustralian English), 2017-12-22, נבדק ב-2018-04-13
↑  “La Modelo” [ft. Cardi B by Ozuna Review | Pitchfork], pitchfork.com (באנגלית)
↑  "Ozuna Proves That Cardi B Is More Than a Rapper on 'La Modelo'". Billboard. נבדק ב-2018-04-13.
↑  Teuris Guante (2018-01-21), Ozuna & Cardi B La Modelo Live (CaliBashLA18), נבדק ב-2018-04-13
↑  Ozuna, YouTube
↑  Rodriguez, Laura. "Ozuna and Cardi B collab is 'killing it'". Hoy (בספרדית). נבדק ב-2018-04-13.
↑  Ozuna (2017-12-19), Ozuna - La Modelo Ft Cardi B (Video Oficial), נבדק ב-2018-04-13
↑  YouTube Stats of Ozuna - La Modelo Ft Cardi B (Video Oficial), kworb.net
↑  "La Modelo - Single by Ozuna & Cardi B". iTunes Store (CA). Retrieved May 13, 2018.
| קארדי בי |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Invasion of Privacy |  |
| מיקסטייפים | Gangsta Bitch Music, Vol. 1 • Gangsta Bitch Music, Vol. 2 |  |
| סינגלים | "Cheap Ass Weave" • "Bodak Yellow" • "MotorSport" • "Bartier Cardi" • "Be Careful" • "I Like It" • "Ring" • "Money" • "Please Me" • "Press" • "WAP" • "Up" • "Hot Shit" • "Bongos" |  |
| השתתפות בסינגלים | "No Limit" • "La Modelo" • "Finesse (Remix)" • "Ahora Dice (Remix)" • "Girls" • "Dinero" • "Girls Like You" • "Who Want the Smoke?" • "Backin' It Up" • "Taki Taki" • "Twerk" • "Clout" • "South of the Border" • "Yes" • "Writing on the Wall" • "Me Gusta" • "Wild Side" • "Rumors" • "No Love (Extended)" • "Shake It" |  |
| שירים אחרים | "Get Up 10" • "Drip" • "I Do" • "Bickenhead" • "Best Life" • "Thru Your Phone" • "She Bad" • "Money Bag" • "Champagne Rosé" • "On Me" • "Thotiana (Remix)" • "Wish Wish" • "Rodeo" • "Bet You Wanna" |  |
| --- | --- |
בקרת זהויות :  MusicBrainz release group: 490cd4d4-e1f2-44ec-a6ee-c3a6f816c629
Google Arts & Culture

| --- | --- |
  

צילום מסך (אדואר מאנה, "החממה", 1879)
 סוג:  גלריה וירטואלית
 תקופת הפעילות:  פברואר 2011 – הווה (כ־13 שנים)
 מייסדים:  לארי פייג' וסרגיי ברין
 בעלות:  גוגל (חברה)
 הרשמה:  אופציונלי
 googleartproject.com
Google Arts & Culture (בעברית: גוגל אמנות ותרבות; בעבר: Google Art Project, בעברית: פרויקט האמנות של גוגל) הוא אתר אינטרנט המכיל אוסף מקוון של תמונות ברזולוציה גבוהה של עשרות אלפי יצירות אמנות נבחרות מגלריות אמנות מובילות ברחבי העולם. האתר, שהושק ב-1 בפברואר 2011 על ידי גוגל, מאפשר בנוסף לערוך ביקור וירטואלי במרכזי המוזיאונים והגלריות הבינלאומיים שבהם שוכנות היצירות.
אודות

התממשות הפרויקט התאפשר הודות למדיניותה של גוגל שבעבר נהגה לאפשר לעובדיה להשתמש ב-20 אחוז מזמן העבודה שלהם לפרויקטים אישיים. השלמת השלב הראשון בפרויקט, בניהולו של נלסון מאטוס, ארך שמונה חודשים, ונדרשו שני לילות צילום בלבד לכל מוזיאון. בשלב זה שיתפה גוגל פעולה עם 17 מוזיאונים מהשורה הראשונה באחת עשרה ערים באירופה, רוסיה וארצות הברית בלבד, ובהם גלריית טייט בלונדון, מוזיאון המטרופוליטן לאמנות בניו יורק וגלריית אופיצי בפירנצה, שהציגו באתר 1,086 יצירות. כל מוזיאון בחר יצירה אחת שתוצג ברזולוציה גבוהה מהרגיל, מעל גיגה פיקסל, המאפשרת תקריב ובחינה מדוקדקת מקרוב. לשם השוואה; מצלמה דיגיטלית טיפוסית מצלמת תמונות ב-10 מגה פיקסל, פי 1000 פחות איכותית.
בתחילת אפריל 2012 הורחב האוסף באופן דרמטי ויצא מגבולות אירופה וארצות הברית. האתר החל להציג למעלה מ-32,000 יצירות מ-134 מוזיאונים נוספים ב-40 מדינות, ובהם מוזיאון ישראל, הבית הלבן, מוזיאון לאמנות האסלאם בדוחא ומוזיאון הונג קונג לאמנות.
האתר מאפשר לערוך סיורים וירטואליים במוזיאונים באמצעות טכנולוגיה דומה לזו של גוגל תצוגת רחוב (Street View). לצד כל ציור מוצג לוח מידע עם מידע נוסף על היצירה, יצירות נוספות של אומן וקטעי וידאו קשורים. במהלך הסיור יכולים גם משתמשי האתר ליצור אוסף מקוון של יצירות אמנות המועדפות עליהם ולהוסיף הערות, אותן ניתן לשתף עם משתמשים אחרים. עם הרחבת השירות באפריל 2012 תורגם האתר ל-18 שפות ונוספו לו מגוון שיפורים.
תהודה

השקת האתר משכה תשומת לב רבה בעיתונות הבינלאומית. בשבוע הראשון להשקת השירות התחברו לאתר כעשרה מיליון אנשים, כ-70 אלף מהם יצרו אוספים פרטיים באתר. היישום הפשוט להפעלה וקלות ההתמצאות באתר קצרו שבחים רבים, ואילו על החוויה החזותית בסיורים הווירטואליים נמתחה ביקורת בשל תופעות מטרידות של טשטוש והשתקפויות, זאת בניגוד לתמונות הרפרודוקציות, שאכן מוצגות באיכות מרבית.
בקרב מנהלי מוזיאונים התנהל דיון לגבי האפשרות שהשירות יגרום להתמעטות מספר המבקרים במוזיאונים. רובם סברו שאין חשש, משום שלא ניתן להשוות ביקור וירטואלי לחוויה הישירה של צפייה תלת־ממדית ביצירות אמנות. בנוסף מאפשר השירות פרסום רב ליצירות ומוביל לאפשרויות חדשות של העברת ידע, חינוך ומחקר. מנהלת "המרכז לעתיד המוזיאונים" אליזבת מרט תיארה את הפרויקט כ"ניסוי מעניין", אך הביעה ספקנות באשר לקהל היעד שלו. אנשי מקצוע, בהם מנהל מוזיאון טייט בריטניה ניקולס סרוטה, טענו כי ייתכן שיתגלו ביצירות פרטים שלא היו ידועים קודם לכן.
במהלך פיתוח השירות נלקח בחשבון הסיכון שגנבי אמנות פוטנציאליים יעשו שימוש באתר על מנת לסרוק מוזיאונים. חששות דומים הובעו לגבי בתים פרטיים בעת השקת השירות "גוגל תצוגת רחוב".
עיתון הטלגרף והמגזין "דר שפיגל" ציינו כי מוזיאונים גדולים נוהגים זה זמן להעמיד עותקים דיגיטליים של האוספים שבבעלותם, ואף תיארו את הפרויקט כ"גימיק" ו"פרסומת לגוגל". האתר Europeana, לדוגמה, מאפשר גישה ליצירות אמנות רבות, כך שגוגל לא החלה ברעיון חדש. עם זאת הודגש כי התאגיד האינטרנטי הופך לעיתים קרובות לחלוץ בשירותיו, וכי השירות עדיין נמצא בראשיתו. כבר בחודש ינואר 2009 השיקה גוגל את פרויקט מוזיאון הפראדו ב-Google Earth, עם תמונות של 14 ציורי פראדו ברזולוציה של 14 גיגה-פיקסל. ברומניה הושק האתר Antipa.ro לסיורים וירטואליים במוזיאון להיסטוריית הטבע בבוקרשט, ובמוזיאון האיכר הרומני.
יצירות באתר (מבחר)

| 0 | 1 | 2 |
| --- | --- | --- |
| מוזיאון המטרופוליטן לאמנות, ניו יורק |  | הקוצרים, פיטר ברויגל האב (1565) |
| רייקסמוזיאום, אמסטרדם |  | הכלה היהודייה, רמברנדט (1666) |
| המוזיאון לאמנות מודרנית, ניו יורק |  | ליל כוכבים, וינסנט ואן גוך (1889) |
| הגלריה הלאומית הישנה, ברלין |  | החממה, אדואר מאנה (1878–1879) |
| הגלריה לציורים ישנים, ברלין |  | משה ועשרת הדיברות, רמברנדט (1659) |
| מוזיאון פריק, ניו יורק |  | פרנציסקוס הקדוש במדבר, ג'ובאני בליני (בסביבות שנת 1480)  |
| הגלריה הלאומית בלונדון |  | השגרירים (1533), הנס הולביין |
| גלריית פריר, סמית'סוניאן, וושינגטון, DC |  | הנסיכה מארץ פורצלן, ג'יימס מקניל ויסלר (1863–1865)  |
| הגלריה לציורים ישנים, ברלין |  | הסוחר, הנס הולביין (1497–1562)  |
| מוזיאון ריינה סופיה, מדריד |  | הבקבוק של אניס דל מונו, חואן גרי (1914)  (283 מגה פיקסל בלבד) |
| מוזיאון תיסן בורנמיסה, מדריד |  | דיוקן של אביר, ויטורה קרפצ'ו (1510)  |
| המוזיאון להיסטוריה של צרפת |  | מארי אנטואנט דה לוריין-הבסבורג, מלכת צרפת, וילדיה אליזבט ויז'ה-לה ברן (1787)  |
הערות שוליים

↑  דור צח, איך ייראה העולם בידיים של גוגל?, באתר כלכליסט, 19 בדצמבר 2013
↑    Matt Warman,Mattwarman, ‏World's greatest art galleries now on Google Street View, The Telegraph, 1 February 2011
1 2  הודעה לעיתונות, באתר הפרויקט, אפריל 2012
↑    Alastair Sooke, ‏The problem with Google's Art Project, The Telegraph, 1 February 2011
↑  National Treasures: Google Art Project unlocks riches of world's galleries, באתר הוושטינגטון פוסט, פברואר 2011
↑    Nicholas Serota, ‏Nicholas Serota: Googling the future of art, The Telegraph, 1 February 2011
↑    Florence Waters, ‏The best online culture archives, The Telegraph, 1 February 2011
↑  באתר הגרדיאן (באנגלית)
↑  Antipa.ro
↑  Muzeul Taranului Roman
↑  דף הציור באתר
↑  דף הציור באתר
↑  דף הציור באתר
↑  דף הציור באתר
↑  דף הציור באתר
| --- | --- |
בקרת זהויות :  SUDOC: 251000508  VIAF: 33161028816023740962   WorldCat (עם VIAF): 33161028816023740962
Far Beyond the Stars

| פרק מ"מסע בין כוכבים: חלל עמוק 9" |
| --- | --- |

בני ראסל מביט בהשתקפותו בחלון, ורואה את בנג'מין סיסקו
 מספר פרק:  13
 מספר עונה:  6
 קוד הפקה:  538
 תאריך שידור מקורי:  11 בפברואר 1998
 אורך:  45 דקות
 שפה:  אנגלית
 תסריט:  אירה סטיבן בהר האנס בימלר על פי סיפור מאת מארק סקוט זיקרי
 בימוי:  אייברי ברוקס
 דף הפרק ב-IMDb
Far Beyond the Stars (בעברית: הרחק מעבר לכוכבים) הוא הפרק ה-13 מהעונה השישית של סדרת הטלוויזיה "מסע בין כוכבים: חלל עמוק 9", הפרק ה-137 מתוך 176 פרקי הסדרה. התסריט לפרק נכתב על ידי אירה סטיבן בהר והאנס בימלר, על פי סיפור מאת מארק סקוט זיקרי. אייברי ברוקס ביים. פרק זה ייחודי בכך שכמעט כל צוות השחקנים המלא של "חלל עמוק 9" משחק דמויות אנושיות, ללא תלבושות ואיפור של חייזרים, כדוגמה נדירה של מטא-בדיון ביקום הבדיוני של "מסע בין כוכבים".
שחקנים ודמויות

| שם השחקן | שם הדמות במאה ה-24 | שם הדמות בשנות ה-50 של המאה ה-20 | תיאור הדמות בשנות ה-50 של המאה ה-20 |
| --- | --- | --- | --- |
| אייברי ברוקס | בנג'מין סיסקו | בני ראסל | סופר מדע בדיוני אפרו-אמריקאי |
| פני ג'ונסון ג'רלד | קסידי ייטס | קאסי | חברתו של בני, מלצרית בדיינר |
| ארמין שימרמן | קווארק | הרברט רוזוף | סופר יהודי, שמאלני קצר-רוח |
| אלכסנדר סידיק | ג'וליאן באשיר | יוליוס איטון | סופר בריטי. דמותו מבוססת על הדמות האמיתית הנרי קוטנר. |
| נאנה ויזיטור | קירה נריס | קיי.סי. האנטר | סופרת קשוחה המאמצת שם עט גברי על מנת להסוות מקוראיה את העובדה שהיא אישה. דמותה מבוססת על הדמות האמיתית סי. אל. מור. |
| קולם מיני | מיילס או'בריאן | אלברט מקאלין | סופר, מגמגם, חסר כישורים חברתיים, מעדיף לכתוב סיפורים על רובוטים |
| רנה אוברז'ונואה | אודו | דאגלס פבסט | עורך מגזין מדע בדיוני, המביע הזדהות עם מאבקם של בני (למען שחורים) ושל קיי.סי. (למען נשים), אבל בפועל - מסרב לעזור להם או לקחת אחריות על היחס המפלה שלו-עצמו כלפיהם |
| טרי פארל | ג'דזיה דקס | דארלין קורסטי | מזכירתו של פבסט, צחקקנית ומעופפת, המסתירה את האינטליגנציה האמיתית שלה |
| מייקל דורן | וורף | ווילי הוקינס | שחקן בייסבול |
| סירוק לופטון | ג'ייק סיסקו | ג'ימי | עבריין רחוב |
| ברוק פיטרס | ג'וזף סיסקו |  | כומר-קתולי המטיף ברחוב |
| מארק אלאמו | דוקאט | ברט ריאן | שוטר גזען |
| ג'פרי קומבס | וואיון | קווין מולקאהיי | שוטר גזען |
| ארון אייזנברג | נוג |  | מוכר בדוכן עיתונים |
| ג'יי.ג'י. הרצלר | מרטוק | רוי ריטרהאוס | מעצב אמנותי |
משמעות עלילתית

זוהי הופעתו הראשונה של בני ראסל, בחיזיון שנשלח לבנג'מין סיסקו על ידי הנביאים של באג'ור / החייזרים של חור התולעת.
הפקה

בהצעתו המקורית, זיקרי הציע כי ג'ייק סיסקו יהיה הדמות הראשית של הפרק, וכי הפרק לא יעסוק בצורה ישירה בסוגיית הגזענות בארצות הברית כלפי שחורים. כמו כן, במקור זיקרי ביסס את דמויותיהן של קירה, באשיר ואו'בריאן על פי הנרי קוטנר, סי. אל. מור ואייזק אסימוב (בהתאמה).
הסיפור של זיקרי היה שילוב של רעיונות שהועלו על ידי עורך התסריט רוברט יואיט וולף, אשר כתב תסריט בשם "Cold and Distant Stars", טיוטה מוקדמת למה שלבסוף הפך לפרק הכפול מהעונה השלישית "Past Tense", שבו וולף הציע סיפור ובו בנג'מין סיסקו הוא אדם חסר בית בן זמננו, שמאמין כי הוא קפטן של ספינת חלל, המאובחן כסכיזופרן והעובר טיפול תרופתי כפוי הנועד לדכא את החזיונות שלו. באותה הזמן, המפיק אירה בהר דחה את הפן ההזייתי של הסיפור, לטובת סיפור של מסע בזמן.
הצוות של "What You Leave Behind" (פרק סיום הסדרה של "מסע בין כוכבים: חלל עמוק 9") השתעשע ברעיון להציג את בני ראסל בסצנה האחרונה של הסדרה, כשהוא נמצא מחוץ לאולפן צילומים כשבידו תסריט שכותרתו: "מסע בין כוכבים: חלל עמוק 9", דבר המרמז כאילו הסדרה (וייתכן כל היקום של "מסע בין כוכבים") היה חלום. הרעיון נדחה בסופו של דבר.
מועמדויות

הפרק היה מועמד לפרס אמי בשנת 1998 בקטגוריית עיצוב התלבושות הטוב ביותר.
דירוגים

בסקירה של מגזין ורייאטי של 57 הפרקים הטובים ביותר בזיכיון (מתוך כ-900 פרקים נכון ל-2023) דורג הפרק במקום ה-4.